**NASTAVNI PREDMET:** POVIJEST

**AUTOR:** LIDIJA DUŠAK

**TEMA:** POSLJEDICE PRVOG SVJETSKOG RATA

**DIGITALNI ALATI:** Socrative, Canva Mind Map maker, Mindmup, Miro, MindMeister

**UČENICI:** 8. razred

**VRIJEME:** 1 sat

**KRATAK OPIS:** dio aktivnosti provodi se u učionici (1 školski sat), a dio je samostalan rad učenika (domaći uradak)

**CILJEVI UČENJA**:

Sagledavanje prošlosti koristeći se vještinama i tehničkim konceptima vremena i prostora, uzroka i posljedica, kontinuiteta i promjena.

Razvoj komunikacije i suradničkih odnosa među učenicima.

Služenje digitalnim sadržajima i mrežnim izvorima znanja na siguran i odgovoran način.

U digitalnom okružju predstaviti svoje radove.

Promišljanje i stjecanje spoznaja o uzrocima i posljedicama ljudskoga utjecaja na prirodu.

**OBRAZOVNI ISHODI:**

**Predmetni ishod i domene:**

POV OŠ D.8.1. Učenik analizira različita državna uređenja i politike sklapanja međudržavnih saveza u 20. i 21. stoljeću.

POV OŠ D.8.2. Učenik analizira utjecaj ratova i revolucija na preobrazbu državnog uređenja u 20. i 21. stoljeću.

**Učenik/ca:**

* objašnjava posljedice Prvog svjetskog rata i njihov utjecaj na gospodarstvo, migracije te politički poredak
* objašnjava dinamiku i promjene u europskom društvu u razdoblju nakon Prvog svjetskog rata
* koristeći udžbenik izdvaja posljedice Prvog svjetskog rata
* uspoređujući različite povijesne zemljovide (Europa uoči i nakon Prvog svjetskog rata) uočava promjene granica i nove države u Europi nakon Prvog svjetskog rata
* objašnjava utjecaj tehnologije i razvoj naoružanja na oblike ratovanja i velik broj žrtva rata i materijalne štete
* procjenjuje utjecaj rata i teških uvjeta života na širenje bolesti
* opisuje pojavu i širenje španjolske gripe
* pronalazi podatke o španjolskoj gripi putem internetskih stranica
* samostalno traži nove informacije iz različitih izvora
* poboljšava vještine istraživanja i stvaranja sadržaja kroz prikupljanje informacija
* uspoređuje svoja zapažanja sa zapažanjima drugih učenika
* poboljšava komunikacijske vještine
* samostalno odabire odgovarajuću digitalnu tehnologiju za izvršavanje zadatka
* razvija nove digitalne vještine korištenjem digitalnih alata za izradu umne mape
* može objasniti kako stanje u okolišu utječe na dobrobit

**Tijek ativnosti:**

**Uvodni dio**

Kratkim kvizom znanja (izrađenog digitalnim alatom Socrative) ponavljamo i provjeravam što su učenici naučili i zapamtili o Prvom svjetskom ratu (uzroci, sukobljene strane, nova oružja, bojišta, pobjednici, poraženi).

**Glavni dio**

Uspoređujući povijesne zemljovide (Europa uoči Prvog svjetskog rata i Europa nakon prvog svjetskog rata) učenici uočavaju koja četiri carstva koja prestaju postojati nakon rata te koje su nove države u Europi.

Uz pomoć teksta u udžbeniku te analiziranjem grafičkog prikaza saznaju kako su ratna razaranja utjecala na demografska kretanja stanovnika.

Slijedi razgovor o pojavi i širenju španjolske gripe te njenim posljedicama na stanovništvo - naglasak se stavlja na ratne uvjete koji su pridonjeli njenom širenju.

Putem weba učenici traže još podataka o španjolskoj gripi – izdvajaju najzanimljivije podatke koje su pronašli.

Slijedi razgovor o gospodarskim posljedicama Prvog svjetskog rata, o problemima koji su zadesili zaraćene države – učenici sami zaključuju koje su moguće posljedice i navode odgovore. Objašnjavam koja je država nakon Prvog svjetskog rata postala vodeća gospodarska sila, a učenici trebaju zaključiti koji su mogući razlozi i iznose ih. Potvrđujem točne odgovore.

**Završni dio**

Ponavljanje– učenici izdvajaju koje su najvažnije posljedice Prvog svjetskog rata, a nakon toga dobivaju zadatak za domaći uradak

Domaći uradak – učenici trebaju pomoću digitalnog alata izraditi umnu mapu u kojoj će navesti najvažnije posljedice Prvog svjetskog rata.

Sami mogu odabrati aplikaciju za izradu (predlažem im nekoliko različitih digitalnih alata za izradu umanih mapa - Canva Mind Map maker, Mindmup, Miro, MindMeister)

Posljedice

Prvog svjetskog rata